Rumah Limas Kampung Baru

Rumah Limas Kampung Baru, atau hanya dikenali sebagai Rumah Limas, ialah sebuah rumah tradisional Melayu yang terletak di Kampung Baru, Kuala Lumpur. Ia merupakan salah satu rumah tradisional terbesar yang masih berdiri di kawasan kampung tersebut.

Ia terletak berdekatan Jalan Raja Muda Musa yang merupakan salah satu jalan penting di Kampung Baru dan turut digelar sebagai "Rumah Biru" sehingga dikelirukan dengan Rumah Biru di Jalan Salleh.

 Sejarah 
Rumah ini dibina pada 1913 oleh pemilik asal yang mahir membuat rumah di atas tanah seluas 16,000 ka². Selepas Perang Dunia II, sebuah pengubahsuaian besar telah dibuat pada 1946. Halaman rumah yang asalnya berumput telah diturap oleh salah seorang penghuni terdahulu yang bekerja sebagai guru sebagai gelanggang badminton tempat pelajar-pelajarnya datang berkumpul.

Lantai rumah yang asalnya diperbuat daripada kayu telah digantikan dengan jubin kerana sering dimakan anai-anai. Namun, hiasan dalaman masih mengekalkan perabotan lama yang sudah berusia lebih setengah abad. Rumah ini kini dimiliki oleh pewaris yang sudah lama tinggal di situ. Bahagian rumah juga telah dicat semula dengan warna berbeza.

 Seni bina 
Rumah ini menampilkan reka bentuk rumah limas yang terkenal di Selangor, Johor dan Terengganu. Strukturnya diperbuat daripada kayu cengal dan meranti dengan menerapkan aspek pencahayaan dan pengudaraan. Rumah ini dibina dengan tiang yang tinggi bagi mengelak banjir.

Lihat juga
 Rumah Biru Kampung Baru
 Jalan Raja Muda Musa
 Pintasan Saloma

 Rujukan 

Kategori:Pelancongan di Kuala Lumpur
Kategori:Rumah di Malaysia